མངའ་བདག་མེ་ཏྲི་པས་མདོ་སྔགས་རེ་རེས་ཀྱང་སངས་རྒྱས་ཐོབ་
མོད་ཀྱི་མྱུར་བར་སྐྱོབ་པ་དང་བདེ་བར་སྐྱོབ་པའི་ཕྱིར་སྔགས་ཁྱད་པར་དུ་
འཕགས་པར་བཞེད་དོ། །
འབྲས་བུ་སྔགས་ཀྱི་ཐེག་པ་དེ་ལ་ཡང་རྒྱུད་སྡེ་རྣམ་པ་བཞི་ཡོད་དེ། བྱ་
བ་དང་། སྤྱོད་པ་དང་། རྣལ་འབྱོར་དང༌། རྣལ་འབྱོར་བླ་ན་མེད་པའོ། །དེ་
ཡང་རྫོགས་ལྡན་གྱི་དུས་ཀྱི་གདུལ་བྱ་ཚེ་ཤིན་ཏུ་རིང་བ་རྣམས་ཀྱི་ངོར་བྱ་བའི་
2

དབང་གི་རྣམ་བཞག་མདོར་བསྡུས།
རྒྱུད་དང་། གསུམ་ལྡན་གྱི་གདུལ་བྱ་དེ་བས་ཚེ་ཐུང་ཞིང་རྟོག་པ་རགས་པ་
རྣམས་ཀྱི་ངོར་སྤྱོད་པའི་རྒྱུད་དང་། གཉིས་ལྡན་གྱི་གདུལ་བྱ་ཚེ་ཐུང་ཞིང་རྟོག་
པ་ཆེར་རགས་པའི་ངོར་རྣལ་འབྱོར་གྱི་རྒྱུད་དང་། རྩོད་ལྡན་གྱི་གདུལ་བྱ་ཤིན་
ཏུ་ཚེ་ཐུང་ཞིང་རྣམ་རྟོག་ཆེར་རགས་པ་རྣམས་ལ་བླ་མེད་ཀྱི་རྒྱུད་གསུངས་
པ་ཡིན་ལ། ཡང་བྲམ་ཟེའི་རིགས་གཙང་སྦྲ་ལ་དགའ་བའི་ངོར་བྱ་བའི་རྒྱུད་
དང༌། རྗེའུ་རིགས་གཙང་སྦྲ་འབྲིང་པོའི་ངོར་སྤྱོད་པའི་རྒྱུད་དང༌། རྒྱལ་
རིགས་གཙོ་འཁོར་གྱིས་རོལ་བ་ལ་དགའ་བའི་ངོར་རྣལ་འབྱོར་གྱི་རྒྱུད་དང༌།
དམངས་རིགས་དང་གདོལ་པ་སོགས་གཙང་རྨེ་ཆུང་བ་འདུལ་བའི་ཕྱིར་བླ་
མེད་ཀྱི་རྒྱུད་གསུངས་སོ། །ཡང་གཞན་འཕྲུལ་དབང་བྱེད་པ་ལྟ་བའི་འདོད་
ཅན་གདུལ་བའི་ཆེད་དུ་ལྟ་བའི་བདེ་བ་ལམ་དུ་བྱེད་པ་བྱ་བའི་རྒྱུད་དང༌།
འཕྲུལ་དགའ་བ་རྒོད་པའི་བདེ་བ་ལམ་དུ་བྱེད་པ་སྤྱོད་པའི་རྒྱུད་དང་། དགའ་
ལྡན་པ་ལག་བཅངས་ཀྱི་བདེ་བ་ལམ་དུ་བྱེད་པ་རྣལ་འབྱོར་གྱི་རྒྱུད་དང༌།
འཐབ་བྲལ་བ་མན་གཉིས་འཁྱུད་ཀྱི་བདེ་བ་ལམ་དུ་བྱེད་པ་རྣལ་འབྱོར་བླ་
མེད་ཀྱི་རྒྱུད་གསུངས་པ་ཡིན་ཏེ།
སམྦུ་ཊ་ལས།
སྲིན་པོའི་ཚུལ་གྱི་རྒྱུད་བཞིར་གནས། །
1
ཞེས་གསུངས་པ་ལྟར་རོ། །གཞན་ཡང་མུ་སྟེགས་ཀྱི་གྲུབ་མཐའ་བཞི་
དང་གླིང་བཞི་དང་སྐྱེ་གནས་བཞི་ལ་སོགས་པ་བཞི་ཆོས་ལ་དགའ་བའི་
3

མཛད་པ་པོ་རྗེ་དཔའ་བོ་གཙུག་ལག་ཕྲེང་བ།
གདུལ་བྱ་འདུལ་བའི་ཆེད་དུ་རྒྱུད་སྡེ་བཞིར་གསུངས་པ་ནི་དུས་ཀྱི་འཁོར་
ལོའི་ལུགས་ཡིན་ལ། ཁྱད་པར་བླ་མེད་སྤྱིའི་དགོངས་པ་ནི་སྔགས་ཀྱི་སྐལ་
ལྡན་དབང་པོ་བརྟུལ་འབྲིང་རྣོ་ཡང་རབ་བཞི་ཡོད་པས་དེ་སོ་སོའི་ངོར་རྒྱུད་
སྡེ་བཞིར་བསྟན་པ་ཡིན་ཏེ།
གུར་ལས།
དམན་པ་རྣམས་ལ་བྱ་བའི་རྒྱུད། །
བྱ་མིན་རྣལ་འབྱོར་དེ་ལྟག་ལ། །
སེམས་ཅན་མཆོག་ལ་རྣལ་འབྱོར་མཆོག །
རྣལ་འབྱོར་བླ་མེད་དེ་ལྟག་ལའོ། །
ཞེས་བཤད་པ་ཉིད་དོ། །དེ་ཡང་ཁྲུས་དང་ལུས་ངག་གི་གཙང་སྦྲ་ལ་
སོགས་པ་ཕྱིའི་བྱ་བ་གཙོ་བོར་བྱེད་པའི་ཕྱིར་བྱ་བའི་རྒྱུད་ཅེས་བྱ་ལ། དབྱེ་
ན་གསང་སྔགས་དང་རིགས་སྔགས་དང་གཟུངས་སྔགས་ཏེ་གསུམ་མམ། དེ་
བཞིན་གཤེགས་པ་དང་རྡོ་རྗེ་དང་ནོར་བུ་སྟེ་རིགས་གསུམ་མམ། དེའི་སྟེང་དུ་
པདྨ་དང་ལས་དང་འཇིག་རྟེན་པའི་རིགས་ཏེ་གསུམ་བསྣན་པས་རིགས་དྲུག་
ཏུའང་བྱེད་དོ། །
དབང་གི་ཁྱད་པར་ནི་དཀྱིལ་འཁོར་དུ་འཇུག་པ་སྔོན་དུ་སོང་ནས་ཆུ་
དང་ཅོད་པན་གྱི་དབང་མཐའ་བརྟེན་ཤིས་བརྗོད་དང་བཅས་པ་ཙམ་ཞིག་
བསྐུར་བར་བྱེད་དོ། །ལམ་སྒོམ་ཚུལ་ཡང་ཡེ་ཤེས་རྡོ་རྗེ་ཀུན་ལས་བཏུས་
4

དབང་གི་རྣམ་བཞག་མདོར་བསྡུས།
པ་ཆུང་ངུར། ཡེ་ཤེས་སེམས་དཔའ་བདེ་བ་མེད་པ་དང་བདག་ཉིད་ལྷའི་
བསྙེམས་པ་མེད་པ་ནི་བྱ་བའི་རྒྱུད་ལ་རབ་ཏུ་བཞུགས་སོ་ཞེས་བཤད་པ་ལྟར།
བདག་བསྐྱེད་མེད་ཅིང་རས་བྲིས་ལྷ་དངོས་ཡིན་པར་དམིགས་ནས་ཁྲུས་དང་
གཙང་སྦྲས་མཉེས་པར་བྱེད་ཅིང་ལྷའི་གསུང་གིས་རམ་འདེགས་སམ་ལྷའི་
ཐུགས་ཀའི་སྔགས་ཀློག་པར་མོས་པས་བཟླས་པ་བྱེད་ལ། འབངས་ཀྱིས་རྗེ་
བོ་ལ་བཀའ་དྲིན་ནོད་པའི་ཚུལ་དུ་དངོས་གྲུབ་ལེན་པ་ནི་བྱ་རྒྱུད་ཀྱི་ལུགས་ཏེ།
ལོ་དྲུག་སྟོང་གིས་མཆོག་འགྲུབ་པར་འདོད་པ་ཡིན་ནོ། །
སྤྱོད་རྒྱུད་ཀྱི་ཁྱད་པར་ནི་ཕྱིའི་བྱ་བ་དང་ནང་གི་ཏིང་ངེ་འཛིན་ཆ་མཉམ་
དུ་སྤྱོད་པའི་ཕྱིར་སྤྱོད་པའི་རྒྱུད་ཅེས་བྱ་ལ། དབྱེ་ན་སྔར་ལྟར་རིགས་དྲུག་ཏུ་
བྱེད། དབང་བསྐུར་བའི་ཚེ་རིག་པའི་དབང་ལྔ་མཐའ་བརྟེན་དང་བཅས་པ་
ཙམ་ཞིག་ཡོད། ལམ་སྒོམ་ཚུལ་ནི་ལྷ་གྲོགས་པོ་ལྟ་བུ་ལས་དངོས་གྲུབ་ལེན་
པ་སྟེ། བདག་ཉིད་དམ་ཚིག་སེམས་པར་བསྐྱེད། མདུན་དུ་ཡེ་ཤེས་སེམས་
དཔའ་རང་དང་ཆེ་ཆུང་མཐོ་དམན་མེད་པ་ཤངས་རྩེ་རེག་པ་ཙམ་དུ་བསྐྱེད།
སྔགས་ཕྲེང་བདག་མདུན་འཁོར་བར་བྱས་ཏེ་བཟླ། མེ་གནས་ཀྱི་བསམ་
གཏན་དང་སྒྲ་གནས་དང་སྒྲ་མཐར་ཐར་པ་སྟེར་བའི་རྣལ་འབྱོར་གསུམ་གྱིས་
སྒོམ་ཞིང་ལོ་དྲུག་སྟོང་གིས་མ་ཆགས་པདྨ་ཅན་གྱི་ས་ཐོབ་པར་འདོད་པ་ནི་
སྤྱོད་རྒྱུད་ཀྱི་ལུགས་སོ། །
རྣལ་འབྱོར་གྱི་རྒྱུད་ནི་ཕྱིའི་བྱ་བ་གཙོ་བོར་མི་བྱེད་པར་ནང་གི་རྣལ
5

མཛད་པ་པོ་རྗེ་དཔའ་བོ་གཙུག་ལག་ཕྲེང་བ།
འབྱོར་ཁོ་ན་གཙོ་བོར་བྱེད་པའི་ཕྱིར་རྣལ་འབྱོར་གྱི་རྒྱུད་ཅེས་བྱ་ལ། དབྱེ་ན་
རིགས་ལྔའི་རྣལ་འབྱོར་ཙམ་དང་རྗེས་སུ་རྣལ་འབྱོར་དང༌། རྣལ་འབྱོར་ཆེན་
པོ་དང་ཤིན་ཏུ་རྣལ་འབྱོར་ཏེ་བཞིར་ཡང་བྱེད། དབང་བསྐུར་བའི་ཚེ་སྔ་མ་
རྣམས་ཀྱི་སྟེང་དུ། ཕྱིར་མི་ལྡོག་པ་རྡོ་རྗེ་སློབ་དཔོན་གྱི་དབང་མཐའ་བརྟེན་
དང་བཅས་པ་བསྣན་པ་ཡིན་ལ། འདིས་གསང་དབང་དང་ཕྱག་རྒྱའི་དབང་
ཞེས་སོགས་ཀྱི་མིང་ཙམ་ཡོད་ཀྱང་། བླ་མེད་ཀྱི་དབང་གོང་མ་ལྟ་བུ་ནི་གཏན་
མེད་དོ། །བོད་ཁ་ཅིག་རྣལ་འབྱོར་གྱི་རྒྱུད་ལ་བུམ་དབང་ཡོངས་རྫོགས་ཡོད་
པར་འདོད་མོད་ཀྱང༌། དེ་ནི་མ་ཡིན་ཏེ་དབང་བཞི་ནི་བླ་མེད་ཁོ་ནའི་ཁྱད་
ཆོས་ཡིན་པའི་ཕྱིར་དང༌། གལ་ཏེ་བུམ་དབང་ཡོངས་རྫོགས་ཡོད་ན་བསྐྱེད་
རིམ་ཀྱང་ཡོངས་རྫོགས་ཡོད་དགོས་ཏེ་བུམ་དབང་གི་ཉམས་ལེན་ནི་བསྐྱེད་
རིམ་ཡིན་པའི་ཕྱིར་ན་རྣལ་འབྱོར་རྒྱུད་ལ་བསྐྱེད་རིམ་ཡོངས་རྫོགས་ཡོད་
པར་ཐལ་བས་གནོད་ལ། དེ་འདོད་ན་རྣལ་འབྱོར་རྒྱུད་ལ་རྫོགས་རིམ་ཀྱང་
ཡོངས་རྫོགས་ཡོད་པར་འགྱུར་ཏེ་བསྐྱེད་རིམ་ནི་རྟེན་དང་རྫོགས་རིམ་ནི་
བརྟེན་པ་ཡིན་པར་འཐད་པའི་ཕྱིར་རོ། །དེ་བཞིན་དུ་ཁ་ཅིག་དབང་བཞི་དང་
རྒྱུད་སྡེ་བཞི་པོ་རིམ་ཅན་དུ་སྦྱོར་མོད་ཀྱི་དེ་ཡང་བཞི་ཆོས་ཀྱི་གྲངས་འགྲིག་
ཙམ་བྱེད་ན་འགལ་བ་མེད་མོད། སྒྲ་ཇི་བཞིན་དུ་ཁས་བླངས་ན་རྒྱུད་སྡེའི་
རིམ་པ་བཤིག་པ་ཡིན་ཏེ་བྱ་རྒྱུད་ལ་སྣང་སྲིད་ལྷར་བསྒོམ་པའི་དབང་དང་
ལམ་ཡོད་པ་དང༌། སྤྱོད་རྒྱུད་ལ་དམ་ཚིག་གི་ཕྱག་རྒྱ་གཏུམ་མོ་འབར་འཛག་
:
6

དབང་གི་རྣམ་བཞག་མདོར་བསྡུས།
གི་ལམ་བསྒོམ་པའི་དབང་དང་ལམ་ཡོད་པ་དང་། རྣལ་འབྱོར་གྱི་རྒྱུད་ལ་
ལས་ཀྱི་ཕྱག་རྒྱ་ལམ་དུ་བྱེད་པ་ཤེས་རབ་ཡེ་ཤེས་ཀྱི་དབང་དང་ལམ་ཡོད་
པར་འདོད་དགོས་པའི་ཕྱིར་རོ། །
མདོར་ན་རྣལ་འབྱོར་གྱི་རྒྱུད་ལ་རིག་པའི་དབང་ལྔ་སློབ་དཔོན་གྱི་
དབང་དང་དྲུག་ཏུ་བྱེད་ཅིང་ལམ་སྒོམ་ཚུལ་ཡང་རང་ཉིད་དམ་ཚིག་གི་སེམས་
དཔར་བསྐྱེད། དེ་ལ་ཡེ་ཤེས་སེམས་དཔའ་བཅུག་སྟེ་དམ་ཚིག་གི་ཕྱག་རྒྱས་
འཆིང༌། ལས་ཀྱི་ཕྱག་རྒྱས་མཉེས་པར་བྱེད། ཆོས་ཀྱི་ཕྱག་རྒྱས་དབང་དུ་
བྱེད། ཕྱག་རྒྱ་ཆེན་པོས་དངོས་གྲུབ་ལེན་ཅིང་ཇི་སྲིད་དམ་རྒྱ་མ་འགྲོལ་གྱི་
བར་དུ་ཡེ་ཤེས་སེམས་དཔའ་གནས་པ་ཡིན་ལ། དམ་རྒྱ་འགྲོལ་བའི་ཚེ་
བདག་ཉིད་ཐ་མལ་དུ་འགྱུར་ཞིང་ཐུན་བསྡུ་ཚེ་དམ་རྒྱ་མ་བཀྲོལ་ན་ལྷ་བཙོན་
དུ་བཅིངས་པའི་ཉེས་པ་ཡོད་པས་ངེས་པར་འགྲོལ་དགོས་ལ། ཕྱག་རྒྱ་དེ་
རྣམས་ཀྱང་ལག་པའི་ཕྱག་རྒྱ་ཁོ་ན་ཡིན་གྱི་བླ་མེད་དུ་བཤད་པའི་ཕྱག་རྒྱ་
བཞི་ལྟ་བུ་ནི་མ་ཡིན་ནོ། །དེ་ལྟར་འབད་དེ་བསྒོམས་པས་ལོ་སྟོང་དང་དྲུག་
བརྒྱས་མ་ཆགས་པདྨ་ཅན་གྱི་ས་ཐོབ་པར་འདོད་པ་ནི་རྣལ་འབྱོར་གྱི་རྒྱུད་ཀྱི་
ལུགས་ཡིན་ནོ། །
དེ་ལྟར་རྒྱུད་སྡེ་འོག་མ་གསུམ་ག་ཡང་དང་པོར་རང་གི་མེ་ཏོག་ཕོག་
པའི་ལྷ་བསྒྲུབས་ཏེ་མཚན་མ་ཐོབ་ནས་དཀྱིལ་འཁོར་གྱི་གཙོ་བོ་བསྒྲུབ་ཅིང་
ཅུང་ཟད་གྲུབ་པ་ན་ཐུན་མོང་གི་རིག་པ་འཛིན་པ་རྣམས་བསྒྲུབས་ནས་ལྷ་
7

མཛད་པ་པོ་རྗེ་དཔའ་བོ་གཙུག་ལག་ཕྲེང་བ།
:
མིའི་རིག་འཛིན་འོད་ལུས་ཕྲ་བ་གྲུབ་པ་རྣམས་ཀྱི་ནང་དུ་འདུག་ནས་སླར་
ལམ་ལྷག་མ་བསྒྲུབས་ཏེ་ཚེ་དེ་ལ་སངས་རྒྱ་བར་འདོད་པའི་ཕྱིར་རྒྱུད་སྡེ་བཞི་
ཀ་ཡང་ཚེ་གཅིག་གིས་མཆོག་འགྲུབ་པར་འདོད་པ་མཚུངས་པ་ཡིན་ནོ། །
བླ་མེད་ཀྱི་ཁྱད་པར་ནི། རྣལ་འབྱོར་ནི་ཐབས་ཀྱི་ཁྱད་པར་རམ་ཏིང་
ངེ་འཛིན་ཡིན་ལ། དེའི་བླའམ་གོང་ན་རྣལ་འབྱོར་གཞན་མེད་པའི་ཕྱིར་རྣལ་
འབྱོར་བླ་མེད་ཀྱི་རྒྱུད་ཅེས་བྱ་ལ།
དབྱེ་ན་མ་རྒྱུད་པས་རྣལ་འབྱོར་ཕ་རྒྱུད་མ་རྒྱུད་གཉིས་སུ་བྱེད། དུས་
འཁོར་བས་ཕ་རྒྱུད་མ་རྒྱུད་གཉིས་མེད་ཀྱི་རྒྱུད་དང་གསུམ་དུ་བྱེད་དོ། །
རིགས་ཀྱིས་འབྱེད་ན་སྦྱང་གཞི་སྦྱོང་བྱེད་སྦྱང་བྱ་སྦྱངས་འབྲས་ཀྱི་འཆིང་
རྣམས་ལ་འཇོག་གིས་གསང་ཆེན་རིགས་གཅིག དེ་ལས་ཐབས་ཤེས་ཀྱི་
རིགས་གཉིས། དེ་ལས་སྐུ་གསུང་ཐུགས་ཀྱི་རིགས་གསུམ། རྡོ་རྗེ་རིན་པོ་
ཆེ་པདྨ་ལས་ཏེ་རྩ་བའི་རིགས་བཞི། དེ་བཞིན་གཤེགས་རིགས་བསྣན་པས་
རིགས་ལྔ། ཁྱབ་བྱེད་རྡོ་རྗེ་སྟེ་རིགས་དྲུག རྩ་བའི་རིགས་ལྔ་པོ་ལ་ནང་ཚན་
གྱི་རིགས་ཆུང་ལྔ་ལྔར་ཕྱེ་བས་རིགས་ཉེར་ལྔ། དེ་ལ་ཐབས་ཀྱིས་ཕྱེ་བས་ལྔ་
བཅུ། དེ་ལ་ལུས་དང་བསམ་པའི་དབྱེ་བས་བརྒྱ་སྟེ་དམ་པ་རིགས་བརྒྱ་དང༌།
དེ་རེ་རེ་ལ་ཡང་གྲངས་མེད་པར་འགྲོ་སྟེ།
རིགས་གཅིག་ལས་ནི་དེ་བཞིན་གཤེགས་པའི་ཚོགས། །
རིགས་ཀྱི་ཚོགས་ལས་རིགས་ནི་རྣམ་པ་བརྒྱ། །
8

དབང་གི་རྣམ་བཞག་མདོར་བསྡུས།
འབུམ་ཕྲག་རིགས་ལས་བྱེ་བ་ཉིད་འགྱུར་ཏེ། །
བྱེ་བའི་རིགས་ལས་གྲངས་ནི་མེད་པར་འགྱུར། །ཞེས་གསུངས་
པ་ལྟར་རོ། །བྱེ་བྲག་ཏུ་ཕ་རྒྱུད་ལས་རིགས་ལྔར་གསུངས་ཤིང་། མ་རྒྱུད་དུ་ལྔ་
དྲུག་གཉིས་ཀ་གསུངས་ལ། གཉིས་མེད་ཀྱི་རྒྱུད་དུ་གཙོ་བོར་རིགས་དྲུག་ཏུ་
འཆད་དོ། །
དབང་གི་ཁྱད་པར་ནི་དབང་བཞི་སྟེ་དེ་ཡང་སྟ་གོན་དང་སློབ་མ་
དཀྱིལ་འཁོར་དུ་འཇུག་པ་ནི་དབང་གི་སྦྱོར་བའི་ཆོ་ག་ཡིན་ལ། དངོས་གཞི་
ལ་རིག་པའི་དབང་ལྔ་ཙམ་གྱིས་བུམ་དབང་དུ་བྱེད་པ་དང༌། དེའི་སྟེང་དུ་
སྔགས་དབང་དང་བརྟུལ་ཞུགས་ཀྱི་དབང་བསྣན་པས་དྲུག་གམ་བདུན་
གྱིས་བུམ་དབང་བྱེད་པ་སྟེ་ལུགས་གསུམ་ཡོད་དེ། རེ་རེ་ཡང་རྒྱུད་སྡེ་དང་རྒྱ་
གཞུང་ཚད་ལྡན་དུ་མའི་དགོངས་པ་ཡིན་པས་སྐབས་དེ་ཉིད་ཀྱི་གཞུང་ཚད་
མར་བྱེད་དགོས་སོ། །གསང་དབང་ནི་བྱང་ཆུབ་སེམས་ཀྱི་རྫས་ཀྱིས་དབང་
བསྐུར་བ་སྟེ་ཆན་ལ་ཕབས་འདེབས་པ་ལྟ་བུ། རྡོ་རྗེའི་ཡེ་ཤེས་ཀྱི་ཉེ་རྒྱུ་བསྐྱེད་
པ་སྟེ་རྒྱུད་སྡེ་རྣམས་མི་འདྲ་བའི་ཁྱད་པར་ཆེར་མེད་དོ། །དབང་གསུམ་པ་ནི་
ཐབས་ཤེས་དབྱེར་མེད་ཀྱི་ལམ་སྟེ་ནུ་མ་དང་སྐྲར་ལྡན་པའི་ལས་ཀྱི་ཕྱག་རྒྱ་
ལ་བརྟེན་ནས་དབང་བསྐུར་བ་དང་གཏུམ་མོ་སྦར་བ་དམ་ཚིག་གི་ཕྱག་རྒྱ་
ལ་བརྟེན་ནས་བསྐུར་བ་དང་སྔོན་གྱི་མྱོང་བ་དྲན་དུ་འཇུག་པའི་ཡིད་ཀྱི་རིག་
མ་སྟེ་ཆོས་ཀྱིས་ཕྱག་རྒྱ་ལ་བརྟེན་ནས་བསྐུར་བ་དང་སི《ནྡྷུ་རའི་མཎྜལ་ལྟ་བུ་
9

མཛད་པ་པོ་རྗེ་དཔའ་བོ་གཙུག་ལག་ཕྲེང་བ།
བརྡའི་ཕྱག་རྒྱ་ལ་བསྟེན་ནས་བསྐུར་བ་སྟེ་ཁྱད་པར་ཐ་དད་དུ་མ་ཡོད་དོ། །
དབང་བཞི་པ་ལ་ཡང་རྩ་རྦ་རླབས་འཆིང་བ་ལ་སོགས་པ་བཙན་ཐབས་ཀྱིས་
བསྐུར་བ་དང་པདྨ་ཅན་གྱི་ཕྱག་རྒྱ་སྦྱིན་ཏེ་དཔེ་ཡི་ཡེ་ཤེས་ལ་བརྟེན་ཏེ་བསྐུར་
བ་དང་བརྡ་དང་ཐབས་ཀྱིས་ངོ་སྤྲོད་པ་དང་ཚིག་ཙམ་གྱིས་མཚོན་པ་སྟེ་དུ་མ་
གསུངས་སོ། །མདོར་ན་ཆོ་གའི་སྤྲོས་པ་ལ་སོགས་པ་ཡོད་མེད་ཅི་ཡིན་ནའང་
རུང༌། བརྡ་དང་ཐབས་གང་གི་སྒོ་ནས་སློབ་མ་ལ་དབང་དོན་གྱི་ཡེ་ཤེས་སྐྱེས་
ནའང་འདྲ་སྟེ་དེའི་ཚེ་སློབ་མས་དབང་ཐོབ་པ་ཡིན་ཞིང་། བརྡ་དང་ཐབས་དེ་
ཡང་དབང་བསྐུར་གྱི་ཆོ་གར་འགྲོ་བ་ཡིན་ཏེ། སློབ་དཔོན་ཏེ་ལོ་པས་ནཱ་རོ་པ་
ལ་བརྡའི་དབང་བཅུ་གཉིས་བསྐུར་བས་ནཱ་རོའི་ཐུགས་རྒྱུད་སྨིན་པ་ལྟ་བུའོ། །
གལ་ཏེ་དབང་དོན་གྱི་ཡེ་ཤེས་མ་སྐྱེས་ན་ཆོ་ག་བྱས་པ་ཡིན་མོད་དབང་ཐོབ་
པར་མི་འགྲོ་མོད་ཀྱང་དེང་སང་ནི་དབང་བསྐུར་མ་ཐོབ་པའི་མི་མེད་དབང་མི་
བསྐུར་བའི་མི་ཙམ་མི་འདུག་མོད་ཀྱང་དབང་གང་ལ་ཟེར་དང་དབང་དོན་གྱི་
ཡེ་ཤེས་གང་ལ་ཟེར་རྒྱུས་ཡོད་མཁན་ཀྱང་ཉུང་བར་མཐོང་ངོ༌། །དབང་དོན་
གྱི་ཡེ་ཤེས་དེ་ཡང་ཆོ་ག་མཛེས་པ་དང་རྡོར་དྲིལ་ལ་སོགས་ཡོ་བྱད་བཤམས་
པ་ལྟ་བུ་ལས་སྐྱེ་བ་མིན་ཏེ། རྡོ་རྗེ་སློབ་དཔོན་རྒྱུད་བྱིན་རླབས་ནུས་པ་ཞིག་
གི་བྱིན་རླབས་ཁོ་ན་ལ་བརྟེན་ནས་སྐྱེ་བ་ཡིན་ཀྱང༌། དེང་སང་གི་རྡོ་རྗེ་སློབ་
དཔོན་བྱེད་པ་ཕལ་ཆེར་ནི་སློབ་མ་བྱིན་གྱིས་རློབས་ནུས་པའི་བྱིན་རླབས་
རང་རྒྱུད་ལ་མི་བསྒྲུབ་པར་སློབ་མའི་མགོ་གཡོག་པའི་ཐབས་མཆོད་ཤོམས་
10

དབང་གི་རྣམ་བཞག་མདོར་བསྡུས།
གང་ཁྲ་རོལ་མོ་སྦིར་གང་ཆེ་བྱེད་པར་སྣང་སྟེ་གསང་སྔགས་གཙང་པ་བྲོ་བའི་
ལུགས་སུ་སོང་བར་ཡིན་པར་གོའོ། །རྡོ་རྗེ་སློབ་དཔོན་དངོས་གྲུབ་བརྙེས་
པ་རྣམས་ལ་ནི་ད་ལྟ་གྲག་པའི་དཀྱིལ་ཆོག་སྒྲིག་འཇུར་མ་ངེས་ཅན་རྣམས་
དགོས་པ་ཡང་མ་ཡིན་ཏེ། ཀྱེ་རྡོ་རྗེས་རྡོ་རྗེ་སྙིང་པོ་ལ་དབང་བསྐུར་བའི་ཚེ་
དཀྱིལ་ཆོག་འདི་ལས་གཟུང་ནས་བསྐུར་བྱ་བ་དང་། རྡོ་རྗེ་བདག་མེད་མས་
བིརླ་པ་ལ་བསྐུར་བའི་ཚེ་དཀྱིལ་ཆོག་འདི་ལས་གཟུང་བྱ་བ་མ་མཐོང་བ་ལྟ་
བུ་ཡིན་ནོ། །དེས་ན་གསང་སྔགས་ལ་རྡོ་རྗེ་སློབ་དཔོན་མཚན་ཉིད་དང་ལྡན་
པ་ཁོ་ན་གལ་ཆེ་སྟེ་མཚན་ཉིད་དེ་ཡང་མང་དུ་གསུང་མོད། མདོར་བསྡུས་ན་
སློབ་མའི་རྒྱུད་བྱིན་གྱིས་རློབ་ནུས་ཤིང་སློབ་མ་མི་བསླུ་བ་ཞིག་ཁོ་ན་དགོས་
སོ། །དེ་ལྟ་མོད་ཀྱི་མཚན་ཉིད་དང་མི་ལྡན་པའི་སློབ་དཔོན་བརྟེན་པ་དང་
མཚ